માનવમિત્ર, ગાંધીનગર : ગુજરાતમાં દબાણ હટાવો ઝુંબેશ જોરશોરથી ચાલી રહી છે. ત્યારે દબાણ હટાવ ઝુંબેશમાં પ્રજાજનોનો પણ મોટો આવકાર મળી રહ્યો છે. ગેરકાયદેસર દબાણો કરીને આવન-જાવનના રોડ, રસ્તાઓ પણ બ્લોક કરી નાંખ્યા છે. ત્યારે એક નહીં અનેક રજૂઆતો કરવા છતાં તંત્રનું પાણી હાલતું ન હતું. અને તંત્ર તથા દબાણકારોની મીલી ભગત અને સેટીંગ ડોટકોમના કારણે ભારે દબાણકારો ફાટીને ધૂમાડે ગયા હતા. ત્યારે ગુ.હાઈકોર્ટના ચુકાદા અને જીએચસીની ગાઈડલાઈનથી તમામ ગુજરાતમાં દબાણ હટાવોની ઝુંબેશ તેજ કરતાં રોડ, રસ્તા જે વર્ષોથી સાંકડા થઈ ગયા હતા તે હવે ફાંકળા થયા છે.